Številka: 007-92/2013-408 - DGZR

Datum: 18. 11. 2020

Uprava RS za zaščito in reševanje na podlagi drugega odstavka 8. člena Pravilnika o nadzoru vgrajenih sistemov aktivne požarne zaščite (Uradni list RS, št. 53/19) objavlja naslednje

NAVODILO POOBLAŠČENIM IZVAJALCEM PREIZKUSOV VGRAJENIH SISTEMOV AKTIVNE POŽARNE ZAŠČITE O USPOSABLJANJU TEHNIČNIH PREGLEDNIKOV V LETU 2021

Pooblaščeni izvajalec preizkusov vgrajenih sistemov aktivne požarne zaščite mora zagotoviti, da so tehnični pregledniki usposobljeni in poučeni za preizkušanje vgrajenih sistemov aktivne požarne zaščite v skladu s Pravilnikom o nadzoru vgrajenih sistemov aktivne požarne zaščite. V ta namen mora tehničnim preglednikom v letu 2021 zagotoviti udeležilo na strokovnih usposabljanjih, ki bodo izvedena v skladu z naslednjimi navodili:

1. ***STROKOVNA USPOSABLJANJA ZA TEHNIČNE PREGLEDNIKE S PODROČJA ELEKTROTEHNIČNE STROKE***
2. **Usposabljanje iz vgradnje, preverjanja, uporabe in vzdrževanje sistemov za odkrivanje in javljanje požara**
   1. Vsebina usposabljanja:

* zahteve tehnične smernice TSG-1-001:2019 »Požarna varnost v stavbah« za sisteme za odkrivanje in javljanje požara;
* priporočila za načrtovanje, projektiranje, vgradnjo, preverjanje, uporabo in vzdrževanje sistemov za odkrivanje in javljanje požara ter alarmiranje iz tehnične specifikacije SIST-TS CEN/TS 54-14:2018 »Smernice za načrtovanje, projektiranje, vgradnjo, preverjanje, uporabo in vzdrževanje sistemov za odkrivanje in javljanje požara ter alarmiranje«.
  1. Trajanje usposabljanja:

Enodnevno ali dvodnevno usposabljanje v skupnem obsegu najmanj 8 pedagoških ur, od tega najmanj 5 pedagoških ur iz vsebin priporočil iz tehnične specifikacije SIST-TS CEN/TS 54-14:2018.

* 1. Pogoji, ki jih mora (jo) izpolnjevati predavatelj (i):
* Za vsebine iz prve alineje točke 1a:

Pooblaščeni inženir s področja požarne varnosti, ki je pri Inženirski zbornici Slovenije vsaj od leta 2015 neprekinjeno vpisan v Imenik pooblaščenih inženirjev s področja požarne varnosti z aktivnim poklicnim nazivom.

* Za vsebine iz druge alineje točke 1a:

Pooblaščeni inženir s področja elektrotehniške stroke, ki je pri Inženirski zbornici Slovenije vpisan v Imenik pooblaščenih inženirjev elektrotehnike z aktivnim poklicnim nazivom in ki je vsaj od leta 2015 neprekinjeno vpisan v katerem od pooblastil pooblaščenih izvajalcev preizkusov vgrajenih sistemov aktivne požarne zaščite.

**B. Usposabljanje iz vgradnje, preverjanja, uporabe in vzdrževanja sistemov za odkrivanje in javljanje gorljivih plinov v zraku, vgrajenih v prostorih s plinskimi kurilnimi napravami ali v prostorih s plinskimi napravami za kuhanje**

1. Vsebina usposabljanja:

Zahteve iz veljavnih drugih normativnih dokumentov za načrtovanje, vgradnjo, preverjanje, uporabo in vzdrževanje sistemov za javljanje gorljivih plinov v zraku.

1. Trajanje usposabljanja:

Enodnevno usposabljanje v skupnem obsegu najmanj 4 pedagoških ur.

1. Pogoji, ki jih mora (jo) izpolnjevati predavatelj (i):

Pooblaščeni inženir s področja elektrotehniške stroke, ki je pri Inženirski zbornici Slovenije vpisan v Imenik pooblaščenih inženirjev elektrotehnike z aktivnim poklicnim nazivom in ki je vsaj od leta 2015 neprekinjeno vpisan v katerem od pooblastil pooblaščenih izvajalcev preizkusov vgrajenih sistemov aktivne požarne zaščite.

1. ***STROKOVNA USPOSABLJANJA ZA TEHNIČNE PREGLEDNIKE S PODROČJA STROJNE STROKE***

**Usposabljanje iz vgradnje, preverjanja, uporabe in vzdrževanja strojnih napeljav, naprav in sistemov, priključenih na ali povezanih s sistemom za odkrivanje in javljanje požara**

1. Vsebina usposabljanja:

* Vgradnja, preverjanje, uporaba in vzdrževanje:
  + - * požarnih vrat in vrat na evakuacijskih poteh,
      * mehanizmov za odpiranje odprtin za naravni odvod dima in toplote v stopniščih,
      * požarnih loput v prezračevalnem sistemu in sistemu za nadzor dima in toplote,
      * dimnih loput v mehanskih sistemih za nadzor dima in toplote,
      * elementov za izklop prezračevalnega sistema in zapornih elementov v plinskih napeljavah.
* Zahteve TSG-1-001:2019 »Požarna varnost v stavbah« za napeljave, naprave, proizvode in sisteme iz prejšne alineje.

1. Trajanje usposabljanja:

Enodnevno ali dvodnevno usposabljanje v skupnem obsegu najmanj 8 pedagoških ur, od tega najmanj 5 pedagoških ur iz vsebin iz prvega alineje točke 2a.

1. Pogoji, ki jih mora (jo) izpolnjevati predavatelj (i):
   * + - Za vsebine iz prve alineje točke 2a:

Pooblaščeni inženir s področja strojne stroke, ki je pri Inženirski zbornici Slovenije vpisan v Imenik pooblaščenih inženirjev strojne stroke z aktivnim poklicnim nazivom in ki je vsaj od leta 2015 neprekinjeno vpisan v pooblastilu katerega od pooblaščenih izvajalcev preizkusov vgrajenih sistemov aktivne požarne zaščite.

* + - * Za vsebine iz druge alineje točke 2a:

Pooblaščeni inženir s področja požarne varnosti, ki je pri Inženirski zbornici Slovenije vsaj od leta 2015 neprekinjeno vpisan v Imenik pooblaščenih inženirjev s področja požarne varnosti z aktivnim poklicnim nazivom.

1. ***DOKUMENTACIJA O USPOSABLJANJU***

Izvajalec usposabljanja mora za usposabljanje udeležencem izdati uraden program usposabljanja, iz katerega so razvidni:

* podatki o organizatorju usposabljanja (uradni naziv in sedež),
* vsebina usposabljanj po posameznih alinejah,
* podatki o drugih normativnih dokumentih, na katerih temeljijo vsebine usposabljanj po posameznih alinejah,
* podatki o predavateljih vsebin usposabljanj po posameznih alinejah (ime in priimek, zaposlitev).

Izvajalec usposabljanja mora udeležencem, ki opravijo usposabljanje, izdati potrdilo o udeležbi, iz katerega so razvidni naslednji podatki:

* ime in priimek udeleženca, tehničnega preglednika,
* podatki o organizatorju usposabljanja (uradni naziv in sedež),
* lokacija in termin usposabljanja,
* datum in kraj izdaje potrdila in ime in priimek ter lastnoročni podpis odgovorne osebe organizatorja usposabljanja,
* sklic na program usposabljanja (kot prilogo).

***OPOMBA 1:***

Tehničnim preglednikom, ki na usposabljanjih iz tega navodila sodelujejo kot predavatelji, se to prizna kot opravljeno usposabljanje glede vsebin, ki so jih predstavili. Kot dokazilo o udeležbi zadošča program usposabljanja.

***OPOMBA 2:***

Pooblaščeni izvajalec preizkusov vgrajenih sistemov aktivne požarne zaščite mora zagotoviti, da tehnični pregledniki glede usposabljanj in izobraževanj izpolnjujejo tudi druge predpisane zahteve s področja varstva pred požarom ter varstva in zdravja pri delu.

Priporočamo, da pooblaščeni izvajalec preizkusov tehničnim preglednikom zraven strokovnih usposabljanj iz tega navodila, omogoči še dodatna strokovna usposabljanja iz preizkušanja vgrajenih sistemov aktivne požarne zaščite.

Navodilo je objavljeno na spletni strani [Uprave RS za zaščito in reševanje](https://www.gov.si/zbirke/storitve/pooblastilo-za-preizkusanje-vgrajenih-sistemov-aktivne-pozarne-zascite/).

Darko But

Sekretar

generalni direktor

Poslano:

* vsem pooblaščenim izvajalcem preizkusov vgrajenih sistemov aktivne požarne zaščite, priporočeno po pošti,
* Inšpektorat RS za varstvo pred naravnimi in drugimi nesrečami, v vednost, po e-pošti,
* Slovensko združenje za požarno varstvo, v vednost, po e-pošti,
* Inženirska zbornica Slovenije, v vednost, po e-pošti.